edisnord/MILQA-question-generation huggingface dataset:
qgen: title: Naprendszer context: A Nap 4,6 milliárd évvel ezelőtt (az Univerzum ma ismert korának kétharmadánál) született, harmadik generációs csillag. Sajnos megfigyeléseken alapuló, kísérletileg bizonyított keletkezési modellel még nem rendelkezik a csillagászat – bár a Barnard 335 csillag megfigyelésével a bizonyíték megszerzésének küszöbére érkezett–, így csak elméletek állnak rendelkezésre. A ma legelfogadottabbnak tekintett keletkezési modell szerint Napunk születési helye egy molekulafelhő volt, egy gázzal és kozmikus porral teli, instabil térség, amelyben valamilyen okból – a legvalószínűbb forgatókönyv szerint egy közeli szupernóva robbanásának hatására – felborult az egyensúly, és egy Naprendszer méretű anyagcsomó a saját tömegétől összeomlott; az anyag elkezdett összehúzódni egész addig, míg létre nem jött belőle a proto-Nap. A csillagkezdemény anyaga még tovább sűrűsödött, majd néhány millió év alatt beindult a belsejében a magfúzió és megszületett a Nap. A beinduló magfúzió hatására a napszél is elkezdte áramlását és kifújta a maradék gázt a Nap környezetéből.

Kérdések:
A Nap mikor keletkezett?
Honnan tudjuk, hogy a Nap mikor keletkezett?
Mikor jött létre az Univerzum?
A Nap hányadik generációs csillag?
Mit jelent, hogy a Nap harmadik generációs csillag?
Hogyan keletkezett a Nap?
Mire szolgáltathat bizonyítékot a Barnard 335 csillag megfigyelése?
qgen: title: Naprendszer context: Kezdetben csillagunk gyorsan forgott a saját tengelye körül, mivel a molekulafelhő teljes perdülete benne maradt fenn, később azonban lassult a forgás, nagyobbrészt a kialakuló bolygórendszernek átadott impulzusmomentum, kisebb részt a napszél folyamatos, szintén „impulzusmomentum-elszívó” hatása miatt. A Nap sugárzása is fejlődést mutat, születésekor a mainak mintegy 70%-a volt a kibocsátott sugárzás mértéke, amely milliárd éves időskálán folyamatosan növekszik, amíg csillagunk ún. fősorozati csillag marad. A Nap az életpályája során a legtöbb időt a fősorozatban tölti el, ez csillagunk életpályájának aktív részét jelenti, amíg a hidrogénkészletét a magfúziós folyamatok héliummá alakítják, modellszámítások szerint ennek a szakasznak a felénél tartunk napjainkban. Az elkövetkező 1 milliárd évben a Nap fényessége és külső hőmérséklete tovább növekszik.

Kérdések:
Miért lassult le a Nap forgása?
=1. Mi az oka a Nap lassuló forgásának?
Hogyan változik a Nap sugárzásának ereje?
Mekkora sugárzást bocsátott ki a Nap a keletkezésekor?
Miért növekszik idővel a Nap sugárzásának mértéke?
Mi történik a Nap életpályájának aktív szakaszában?
Mennyi ideig nő még a Nap fényessége és külső hőmérséklete?
Mi az oka annak, hogy a Nap külső hőmérséklete még 1 milliárd évig nőni fog?
Milyen hatással van a Földre, hogy a Nap külső hőmérséklete folyamatosan nő?
A Nap hol tart most az aktív életpályájában?
qgen: title: Naprendszer context: A Nap nagyjából 10 milliárd éves koráig marad a fősorozatban, ekkor kifogy a hidrogénkészlete és átmegy a vörös óriás fázisba. Ebben a fázisban beindul a héliumfúzió – a hélium szénné alakulása –, ami megtízszerezi a mag hőmérsékletét, ezzel a sugárnyomást is, így a gravitáció és a belső nyomás egyensúlya felborul az utóbbi javára, ez felfújja a csillagot (modellszámítások szerint a Föld mai pályáján, 1 csillagászati egységen túlra), miközben a felszíni hőmérséklete lecsökken. A felfúvódás során tömegének egy jelentős részét – számítások szerint 30%-át – is elveszti.

Kérdések:
A Nap meddig marad a fősorozatban?
A Nap mikor lép majd át a vörös óriás fázisba?
Mikor fog elfogyni a Nap hidrogénkészlete?
Mi fog történni a Nappal, amikor kifogy a hidrogénkészlete?
=4. Mi fog történni a Nappal, amikor átmegy a vörös óriás fázisba?
Mi az a héliumfúzió?
Miért fog megtízszereződni a Nap magjának hőmérséklete a vörös óriás fázisban?
Hányszorosára nő majd a Nap magjának hőmérséklete a héliumfúzió beindulását követően?
Milyen következményekkel jár, ha a Napban beindul a héliumfúzió?
A Nap el fogja pusztítani a Földet?
A Föld megsemmisül, ha a Napban beindul a héliumfúzió?
A Nap a tömegének mekkora részét veszíti majd el a vörös óriás fázisban?
A Nap miért fog felfúvódni?
qgen: title: Naprendszer context: A héliumégető fázis az egész élettartam ezredrészét teheti ki, néhány tízmillió évig tart. Mikor a héliumkészlet szénné (és oxigénné) alakul, a Nap ledobja külső héját, amely egy tág burkot alkot majd a megmaradt mag körül – egy távoli megfigyelő számára planetáris ködöt alkotva. A visszamaradt mag fehér törpeként él tovább. Fehér törpe állapotban a Nap rendkívül kicsivé fog összehúzódni (nagyjából Föld méretűvé) és fényessé válik, belső energiatermelő folyamat azonban nem zajlik benne majd tovább. Csillagunk a benne akkumulálódott hőt fogja kisugározni és nagyon lassan kihűl. A Nap életpályájának a fősorozatban töltött idejéhez mérhetően hosszú, de jelenlegi ismereteink szerint még nehezen meghatározható fázisába lép ekkor, a csillag lehűlése egészen a fekete törpe állapotig tart majd. Ez a folyamat hosszabb lehet a világegyetem eddig eltelt életkoránál (a legidősebb fehér törpék még mindig a hűlési fázisnál tartanak, a fekete törpe állapot ma még csak elméleti modellekben létezik, megfigyelni még nem sikerült, így összességében a Nap életpályája a fekete törpévé válásig, csillagunk „haláláig” elérheti a 25–30 milliárd évet.

Kérdések:
Meddig tart majd a Nap héliumégető fázisa?
A Nap vörös óriás életszakaszában mivé alakul át a hélium?
Mi fog történni, ha a Nap héliumkészlete teljesen elfogy?
Milyen életszakaszba lép majd a Nap a vörös óriás fázist követően?
Mekkora lesz a Nap a fehér törpe életciklusában?
Fehér törpe állapotban hogy fog kinézni a Nap?
Folytatódni fog az energiatermelés a Nap fehér törpe életciklusában?
Miért fog szép lassan kihűlni a Nap?
Mi történik, ha a Nap teljesen kihűlt?
Hány évig fog élni a Nap?
Mennyi időbe telik, míg teljesen kihűl a Nap?
Léteznek fehér törpe életciklusban lévő csillagok a világegyetemben?
qgen: title: Naprendszer context: A csillagászat tudományának, a Naprendszer és a világegyetem megismerésének a legnagyobb lökést egy holland találmány, a távcső égbolt felé fordítása adta. Alig egy évvel a találmány bemutatása után, 1609-ben Galileo Galilei, itáliai tudós az éjszakai égbolt szisztematikus megfigyelésébe kezdett, és megfigyeléseivel erős közvetett bizonyítékokat szolgáltatott a heliocentrikus világkép mellett, lényegében igazolva annak helyességét. Megfigyelései során felfedezte a Jupiter óriásholdjait. A napokon át tartó megfigyelések során az időről időre eltűnő, majd újra előbukkanó holdakról azt a következtetést vonta le a tudós, hogy azok az anyabolygójuk körül keringenek. Ezzel először szolgáltatott bizonyítékot arra, hogy a Naprendszerben nem minden kering a Föld körül, azaz a geocentrikus világmodell hibás. Később sikerrel figyelte meg a Vénusz bolygó fényfázisait is, amelyek szintén azt bizonyították, hogy a bolygó nem a Föld, hanem az őt megvilágító Nap körül keringenek.

Kérdések:
Hol találták fel a távcsövet?
Ki találta fel a távcsövet?
A távcsövet mikor találták fel?
Galileo Galilei milyen származású volt?
Mikor kezdte tanulmányozni az égboltot Galileo Galilei?
Milyen tudományos áttörést ért el Galileo Galilei a csillagászat területén?
Milyen állítást fogalmaz meg a geocentrikus világkép a Naprendszerről?
Milyen bizonyítékokat talált Galilei arra vonatkozóan, hogy a geocentrikus világkép hibás?
Mit állapított meg Galilei a Jupiter óriásholdjaival kapcsolatban?
Galilei mire jött rá a Vénusz bolygó megfigyelése kapcsán?
Hogyan fogadták a kortársak Galilei kijelentését a heliocentrikus világképről?
qgen: title: Naprendszer context: Az űrkorszak a műholdak, űrszondák korszaka, az a legújabb kori fejlődési lépcsőfok, amelyben az ember képes kutatóeszközöket a világűrbe – gyakorlatilag a Naprendszerbe – juttatni és ezáltal még pontosabb adatokhoz, ismeretekhez jutni a bolygórendszerünkről. Az újdonsült eszközök nem csak távmegfigyeléseket tettek, tesznek lehetővé, hanem helyszíni megfigyeléseket, kutatásokat is, sőt a Hold esetében az ember jelenlétét és közreműködését a kutatásokban. A kutatások ilyen módon már nem kizárólag optikai megfigyelésekben kellett kimerüljenek, hanem széles körű, a fizika több területét érintő mérésekben, megfigyelésekben testesültek meg, úgymint hőmérséklet, nyomás, elektromágneses – a látható fény tartományán kívül az összes spektrumban –, tömegspektrométeres, sőt a leszálló szondák révén anyagvizsgálati mérésekben.

Kérdések:
Mit nevezünk űrkorszaknak?
Miért nagy jelentőségűek az űrkutatásban a műholdak és űrszondák szállította információk?
Milyen helyszíni méréseket lehetséges elvégezni a világűrben az űrszondák, műholdak segítségével?
Mikor kezdődött az űrkorszak?
qgen: title: Naprendszer context: A kutatások az első ember alkotta tárgy, a Szputnyik–1 1957. október 4-i felbocsátásával kezdődtek, néhány primitív mérés (hőmérséklet, nyomás és rádiós elektronsűrűség-mérések) formájában. Az ezt követő néhány év az űrbe jutás és az űrbeli navigáció képességének megszerzésével telt el, majd különböző műszerek feljuttatásával egyre részletesebb képet alkottak az űrkutatók a Naprendszerről (néhány csillagászati megfigyelőeszközön kívül – melyek elsősorban a Naprendszeren túli teret vizsgálják – a feljuttatott eszközök szinte kizárólag a bolygóközi teret vizsgálják). A Naprendszer objektumainak megismerése, ezen belül elsősorban a bolygók felderítése először az objektumok mellett elrepülő szondákkal, a rájuk telepített kamerákkal, spektrométerekkel és egyéb műszerekkel történt.
A bolygók – és más kulcsfontosságú helyek első – elérése

Kérdések:
Mi volt az első ember alkotta tárgy a világűrben?
A Szputnyik-1-et mikor lőtték fel a világűrbe?
Honnan lőtték fel a Szputnyik-1-et a világűrbe?
Milyen méréseket tudott elvégezni a Szputnyik-1 a világűrben?
Hogyan figyelték meg eleinte a Naprendszer objektumait a szondák?
qgen: title: Naprendszer context: Az elrepülő szondák után hamar igény támadt az egyes égitestek körül pályára álló, majd a felszínre le is szálló kutatószondák iránt. A keringő és a leszállóegységek általában egymást kiegészítő kutatási programokra adtak lehetőséget: a keringő egységek globális adatokat szolgáltattak, míg a leszállóegységek egy kisebb helyszín lokális, de nagyon részletes megismerését tették lehetővé. A szilárd felszínnel rendelkező bolygók közül a Merkúr kivételével mindegyiken szállt már le kutatóegység, a két legnagyobb gázbolygónál pedig keringő egység tett felfedezőutat – tekintve, hogy itt nincs szilárd felszín, ahová le lehetne szállni, így ezekhez nem küldtünk leszállóegységeket –, sőt a Szaturnusz Titán holdjára is szállt már le űrszonda. A Hold esetében még emberekkel végzett leszállásokra is sor került. Ezen eszközök révén a Naprendszerről meglévő tudásunk megtöbbszöröződött, az űrkorszakban szerzett ismeretek nagysága messze felülmúlja az előző több ezer év alatt felgyülemlett tudást.
Elsőkénti leszállások más bolygókon, vagy pályára állás körülöttük

Kérdések:
Milyen típusú űrszondákat használnak az űrkutatások során?
Az űrkutatásban mire használják a keringő és leszálló űrszondákat?
Milyen égitesteken szállt már le űrszonda?
A Merkúron miért nem landolt még űrszonda?
Milyen égitesten járt már ember a Földön kívül?
Mi az oka, hogy az elmúlt évtizedekben nagyságrendekkel több információt szereztünk a Naprendszerről, mint korábban?
qgen: title: Naprendszer context: A Naprendszer a Napból és azon kisebb égitestekből áll, melyeket a Nap gravitációs hatása tart a pályájukon. A Nap körül keringő testek nagy része közel egy síkban kering, ezt a síkot az ekliptika síkjának nevezik. Az itt található anyag többsége a nyolc legnagyobb testben, a bolygókban koncentrálódik, bár ez a tömegmennyiség így is nagyon kicsi a Nap tömegéhez képest, mely a Naprendszer össztömegének 99,86%-át adja.
A Naphoz legközelebb keringő négy bolygó (a Merkúr, a Vénusz, a Föld és a Mars) alkotja a kőzetbolygók, más néven Föld-típusú bolygók csoportját; ezek javarészt kőzetekből és fémekből épülnek fel, felszínük szilárd. A négy külső bolygó (a Jupiter, a Szaturnusz, az Uránusz és a Neptunusz) gázóriások, melyeknek összetétele jelentősen eltér a kőzetbolygókétól; túlnyomóan gáz halmazállapotú, könnyebb elemek (hidrogén és hélium) alkotják őket. Átlagos sűrűségük kisebb, méretük viszont jóval nagyobb, mint a belső bolygóké. A gázbolygók mindegyike rendelkezik gyűrűrendszerrel, bár messze a legnagyobb és legismertebb a Szaturnuszé.

Kérdések:
Miből áll a Naprendszer?
Az ekliptika síkja kifejezés mit jelent?
A Naprendszer össztömegének túlnyomó részét melyik égitest adja?
A Nap tömege a Naprendszer össztömegének mekkora részét teszi ki?
Mekkora a Naprendszer tömege?
Mely bolygókat nevezzük Föld-típusú bolygóknak?
Hány kőzetbolygó van a Naprendszerben?
Mi jellemzi a Naprendszer kőzetbolygóit?
Hány külső bolygója van a Naprendszernek?
A Naprendszernek mik a külső bolygói?
Mik a fő alkotóelemei a Naprendszer négy külső bolygójának?
A Jupiternek van gyűrűje?
A Naprendszerben melyik bolygóknak vannak gyűrűi?
qgen: title: Naprendszer context: A Naprendszer bolygóinak jelenleg 144 ismert és elnevezett holdja van és további 23 vár megerősítésre. Ezen kis égitestek a bolygók körül keringenek, keletkezésük és összetételük igen eltérő. A holdak többségét űreszközök segítségével fedezték fel.
A Nap körül az összes bolygó, és a bolygók körül a legtöbb hold azonos irányban kering, és a forgásirányokra is döntően ez az irány jellemző: ez az ekliptika északi pólusa felől nézve pozitív irány (az óramutató járásával ellentétes). Vannak persze olyanok is, amelyek kivételt képeznek, és ellentétes, ún. retrográd irányban keringenek vagy forognak. Például az Uránusz és a Vénusz tengely körüli forgása, illetve a Neptunusz Triton nevű holdjának keringése retrográd, negatív irányú.

Kérdések:
Hány ismert holdja van a Naprendszernek jelenleg?
Mi jellemzi a Naprendszer holdjait?
A Naprendszerben milyen irányba kering a legtöbb bolygó és hold?
A Naprendszer melyik égitestjei forognak retrográd irányba?
A csillagászatban mit nevezünk pozitív forgásiránynak?
Mit jelent a negatív forgásirány a csillagászatban?
A Triton melyik bolygónak a holdja?
Hány holdja van a Neptunusznak?
qgen: title: Naprendszer context: A Naprendszerben két olyan övezet található, melyekben a kisebb naprendszerbeli testek koncentrálódása figyelhető meg. Az egyik a Mars és a Jupiter pályája között található kisbolygóöv, melyben feltételezések szerint több millió aszteroida található, melyek mérete a 940 kilométeres Cerestől az 1 kilométernél is kisebb testekig terjed. A másik ilyen övezet a Neptunusz pályáján túl elterülő Kuiper-öv (ejtsd: kiper), mely a Naptól mintegy 30–50 csillagászati egységre (4,5–7,5 milliárd kilométerre) terül el. Ennek a jeges objektumokból álló, korong alakú régiónak a meglétét csak 1992-ben erősítették meg. A Kuiper-övet gyakran a Naprendszer végső határának tekintik.

Kérdések:
Hol koncentrálódnak kisebb égitestek a Naprendszerben?
Hány aszteroida található a Mars és a Jupiter pályája között?
A Mars és a Jupiter között mekkora aszteroidák vannak?
Mekkora méretű a Ceres aszteroida a Naprendszerben?
Melyik a legnagyobb aszteroida a Mars és a Jupiter között?
Hol van a Naprendszerben a Kuiper-öv?
Milyen távol van a Naptól a Kuiper-öv?
Mikor nyert bizonyosságot a Kuiper-öv létezése?
A Kuiper-öv még része a Naprendszernek?
A Kuiper szót hogyan kell kiejteni?
Miből áll a Kuiper-öv a Naprendszerben?
qgen: title: Naprendszer context: A fenti két övezetben jelenleg öt olyan égitest ismert, melyeknek tömege elég ahhoz, hogy saját gravitációjuk hatására közel gömb alakúak legyenek, így ezek az objektumok alkotják a 2006-ban bevezetett törpebolygók csoportját (a Ceres, a Pluto, az Erisz, a Makemake és a Haumea). A bolygóktól abban térnek el, hogy pályájuk térségét nem söprik tisztára. Két évvel a törpebolygók kategóriájának bevezetése után a Nemzetközi Csillagászati Unió definiálta a plutoidák fogalmát; ezek gyakorlatilag a Plutóhoz hasonló törpebolygók, melyek pályájának fél nagytengelye nagyobb, mint a Neptunuszé.
Azon apró égitesteket, melyek nem elég nagyok, hogy kisbolygók legyenek, de nagyobbak a bolygóközi pornál, meteoroidoknak nevezzük. A becslések szerint naponta 1000 és 10 000 tonna közötti mennyiségben érik el a Föld légkörét, a meteornak hívott fénycsóva jelenségét okozva. A meteoroidok feltehetően a Naprendszeren belülről származnak.

Kérdések:
Mit nevezünk törpebolygónak?
Mi a különbség a bolygók és a törpebolygók között?
A Naprendszerben hány törpebolygó van?
Mi a nevük a Naprendszer törpebolygóinak?
Mik azok a plutoidák?
Mi az a meteoroid?
Mennyi meteoroid éri el naponta a Föld légkörét?
Honnan származnak a meteoroidok?
Vannak olyan meteoroidok a Naprendszerben, amelyek más csillagrendszerekből érkeztek?
qgen: title: Naprendszer context: A Naprendszer különleges égitestjei az üstökösök. Ezek olyan, a Nap körül keringő objektumok, melyeknek a Nap közelébe kerülve láthatóvá válik a kómája és a csóvája – mindkét jelenség legfőbb oka az üstökösmagot érő napsugárzás. Az üstökösök keringési ideje nagyon változatos, néhány évtől akár évmilliókig terjedhet. A 200 évnél rövidebb keringési idejű üstökösöket rövidperiódusú, az annál hosszabbakat hosszúperiódusú üstökösöknek nevezzük. A rövidperiódusú üstökösök többsége feltehetőleg a Kuiper-övből származik, míg a hosszúperiódusúak közül sok a távoli Oort-felhőből érkezhet.

Kérdések:
Mik azok az üstökösök?
Miért világítanak az üstökösök?
Mennyi a keringési idejük az üstökösöknek?
Az üstökösök mi körül keringenek?
Mit nevezünk rövidperiódusú üstökösnek?
Mi a különbség a rövid- és hosszúperiódusú üstökösök között?
Honnan származnak a rövidperiódusú üstökösök?
Honnan jöhetnek a hosszúperiódusú üstökösök?
qgen: title: Naprendszer context: A Nap a Naprendszer központi csillaga, a Földhöz legközelebb eső csillag, körülötte kering a Naprendszer minden objektuma, az egész rendszer meghatározó eleme. Bolygónktól átlagosan 149 600 000 kilométer távolságra van (ezt a távolságát nevezik csillagászati egységnek), tömege a Földének 332 900-szorosa, ami a Naprendszer teljes tömegének 99,86%-át teszi ki. Anyagának 73,5%-a hidrogén, 24,85%-a hélium, a többi közel 2% anyag pedig más nehezebb anyagból tevődik össze. Csillagunk belsejében magfúzió zajlik, amelyben a hidrogén héliummá alakul, és rengeteg energia szabadul fel.
A Nap G2V színképtípusú csillag, amely 10 milliárd évig tartó fősorozatbeli fejlődésének a felénél jár. Életciklusa végéhez közeledve – a hidrogénkészlet teljes felhasználása – előbb vörös óriássá, majd a hélium oxigénné és szénné alakulása után fehér törpévé alakul majd.

Kérdések:
Melyik a Földhöz legközelebb eső csillag?
Mekkora a Föld távolsága a Naptól?
Mit nevezünk csillagászati egységnek?
A Nap bolygó?
A Nap tömegének hányad része a Föld tömege?
Milyen anyagból van a Nap?
Hogyan keletkezik a Nap energiája?
qgen: title: Naprendszer context: A Nap hat régióból áll: a magból, a sugárzási zónából, a konvekciós zónából, a fotoszférának nevezett látható felszínből, a kromoszférából és a legkülső rétegből, a koronából. A mag hőmérséklete körülbelül 15 millió fok, ami elegendő a termonukleáris reakció fenntartásához. A Földre érkező hő és fény gyakorlatilag a magban termelődik. A sugárzási zónán át 170 000 évig tart, mire az energia a magból a konvekciós zónába jut, ekkorra a hőmérséklete 2 millió fokra csökken. A Nap felszíne nagyjából 5500 fokos. Csillagunk alakja nem gömb, hanem ellipszoid, a saját tengelye körüli forgás miatt az egyenlítői átmérője 10 kilométerrel nagyobb, mint a poláris átmérője. Saját tengelye körüli forgási periódusa 25 nap 9 óra 7 perc 13 másodperc.
Központi égitestünket a korai civilizációk istenként tisztelték – Egyiptomban például főistenként – és bár már a görögök idején megszülettek az első természettudományos magyarázatok a mibenlétére és istenség-képe is megváltozott, a legtöbb világmodellben a Nap keringett a Föld körül. Csak később, a középkori Európában bizonyították gondolkodók (elsősorban Kopernikusz), hogy nem a Nap kering a Föld körül, hanem fordítva és az égitest a rendszer középpontja.

Kérdések:
A Nap milyen részekből áll?
Milyen meleg van a Nap belsejében?
Hány fokos a Nap felszíne?
Gömb alakja van a Napnak?
Milyen alakú a Nap?
Mi az oka, hogy a Nap nem gömb alakú?
A Nap mennyi idő alatt fordul meg a saját tengelye körül?
Mikor jöttek rá tudósok, hogy nem a Nap forog a Föld körül, hanem fordítva?
qgen: title: Naprendszer context: Az emberiség életére legnagyobb befolyással levő égitest űrszondás megfigyelése talán a legszélesebb körű minden más égitesthez képest. A megfigyelések a NASA Pioneer–5, –6, –7, –8 és –9 szondasorozat napszelet és a Nap mágneses mezejét mérő repüléseivel indult, a Helios szondák napkorona mérésein, a Solar Maximum Mission sugárzásmegfigyelésein, a japán Yohkoh röntgenmérésein át jutott el a legsikeresebb szondákig, a csillagot évekig folyamatosan több hullámhosszon megfigyelő SOHO napobszervatóriumig és a Nap poláris régióit megfigyelő Ulyssesig. A Napot még egy űrhajósokkal végzett program is vizsgálta, a Skylab-programban az űrállomás egyik fő részegysége egy napobszervatórium volt, amellyel számos megfigyelést végzett a program három legénysége 1973–74-ben.

Kérdések:
Miért a Nap áll a csillagászok érdeklődésének középpontjában?
Melyek voltak a Napot vizsgáló első űrszondák?
Mit vizsgáltak a Nappal kapcsolatban a NASA Pioneer űrszondái?
Melyik vállalat küldött fel elsőként űrszondát a Nap vizsgálatára?
Mikor lőtték fel a NASA Pioneer-5 űrszondát?
Milyen méréseket végzett a SOHO napobszervatórium?
Melyik országban lőtték fel a SOHO napobszervatóriumot?
Az Ulysses űrszondának mi volt a küldetése?
Mikor vizsgálták űrhajósok a Napot?
A Skylab-program keretében hány űrhajós vizsgálta a Napot?
A Skylab-program a NASA kezdeményezése volt?
Melyik égitestet vizsgálták eddig a legtöbbet a űrszondákkal?
qgen: title: Naprendszer context: A Mars a Naprendszer negyedik bolygója, a Naptól legtávolabb keringő kőzetbolygó. Méretét tekintve feleakkora átmérőjű, mint a Föld, és kisebb sűrűsége miatt annak tömegének mindössze 11%-át képviseli, a teljes felülete is kisebb területű, mint a földi szárazföldek összesített területe. Ellipszis pályája elnyújtottabb, mint a Földé – bolygónk pályájának napközel- és naptávolpontja között 5 millió kilométer a különbség – a Mars esetében 42 millió kilométer a különbség a pálya Naptól legtávolabbi és legközelebbi pontja között, az átlagos távolság pedig 230 millió kilométer (1,5 CsE). A Naprendszerben csak a Merkúr pályájának nagyobb az excentricitása. A bolygó saját tengely körüli forgása, a marsi nap, azaz 1 sol hossza nagyon hasonló a Földéhez: 24 óra 39 perc 35 másodperc. A Mars tengelye a Földéhez hasonló dőlést mutat, 25,19°-ot zár be az ekliptika síkjával, emiatt a bolygó időjárásában ugyanúgy évszakok alakultak ki, mint bolygónkon.
Itt található a Naprendszer legmagasabb hegye, az Olympus Mons.
A nevét a római hadistenről kapta (vörös színe és a vér közötti asszociáció okán). Vöröses színét a felszínen globális méretekben kimutatható vas-oxidos felső talajrétegtől kapta.

Kérdések:
A Naprendszer hányadik bolygója a Mars?
A Mars kőzetbolygó?
A Mars nagyobb, mint a Föld?
Mekkora különbség van a Föld Naptól való távolságának legközelebbi és legtávolabbi pontja között?
A Mars távolabb van a Naptól, mint a Föld?
Mekkora a Mars átlagos távolsága a Naptól?
Mit jelent az excentricitás?
Milyen gyorsan fordul meg a Mars a saját tengelye körül?
A Marson miért alakultak ki évszakok?
Milyen évszakok vannak a Marson?
Hol van a Naprendszer legmagasabb hegye?
Hogy hívják a Naprendszer legmagasabb hegyét?
A Mars miért vörös színű?
A Mars honnan kapta a nevét?
qgen: title: Naprendszer context: Légköre igen ritka, a felszíni légnyomás a földiének 0,75%-a – a Földön nagyjából 35 kilométer magasan akkora a nyomás, mint a Mars felszínén –, összetétele azonban teljesen más, 95% szén-dioxid, 3% nitrogén, 1,6% argon, és csak nyomokban tartalmaz oxigént vagy vízpárát. A ritka légkör ellenére is dinamikus időjárás figyelhető meg a felszínen, erős szelek fújnak, amelyek időnként bolygóméretű porviharokat okoznak. A hőmérséklet −140 °C és +20 °C között ingadozik. A sarki tél során a bolygó magas szélességein a légköri szén-dioxid is képes kifagyni.

Kérdések:
Miből áll a Mars légköre?
A Marson van oxigén?
Elegendő oxigén van a Marson az emberi élethez?
Milyen az időjárás a Marson?
A Marson hány fok van?
qgen: title: Naprendszer context: A Mars alakja a Földéhez képest kissé lapultabb, az egyenlítői és poláris átmérője között 40 kilométer a különbség. A többi kőzetbolygóhoz hasonlóan belseje mélységi differenciálódást mutat: olvadt vas–kén magja, szilárd szilikátos mag körüli köpenye és a Földétől vastagabb kérge van. A Marson figyelemreméltó geológiai képződmények találhatók. Az Olympus Mons 27 kilométeres magasságával és 600 km átmérőjével a Naprendszer legnagyobb hegye, míg a Valles Marineris nevű hasadékvölgy több mint 4000 km hosszú, egyes részein szélessége eléri a 200, mélysége a 7 kilométert. Lemeztektonikai tevékenység ma már nem jellemzi a bolygót, a Mars Global Surveyor szonda mérései alapján a bolygó fejlődéstörténetének korai időszakában voltak ilyen folyamatok. A bolygó felszínét vulkáni tevékenység, a kéreg mozgásai, becsapódások és légköri jelenségek (pl. szelek) alakították ki.

Kérdések:
A Marsnak milyen alakja van?
A Mars bolygó milyen rétegekből épül fel?
Milyen anyagok alkotják a Mars magját?
Milyen geológiai képződmények vannak a Marson?
Milyen magas az Olympus Mons?
Miről híres az Olympus Mons?
Hol található a Valles Marineris hasadékvölgy?
Milyen mély a Valles Marineris hasadékvölgy?
Milyen erők alakították ki a Mars felszínét?
qgen: title: Naprendszer context: A Vörös bolygónak két holdja is van: a Phobosz és a Deimosz. Bár eredetük nem tisztázott, a legvalószínűbb az a feltételezés, hogy a Mars gravitációs ereje által befogott aszteroidákról van szó. Mindkét hold rendkívül közel kering a bolygóhoz, a belső Phobosz mindössze 9377 kilométerre (7,66 óra alatt téve meg egy kört), a külső Deimosz is csak 23 460 kilométerre (30,35 órás keringéssel). A rendkívül gyorsan keringő Phobosz a Mars felszínéről nézve nyugaton kel és keleten nyugszik. Mindkét hold keringése a Marshoz kötött, azaz mindig ugyanazon oldalukat mutatják a bolygó felé. Felfedezésük szinte egyszerre történt, Asaph Hall amerikai csillagász a két és fél évenként esedékes marsi oppozíció idején, 1877. augusztus 12-én pillantotta meg a Phoboszt és 1877. augusztus 18-án a Deimoszt.

Kérdések:
A Marsnak van holdja?
Hány holdja van a Marsnak?
Hogy hívják a Mars holdjait?
Milyen eredetűek a Mars holdjai?
A Marshoz melyik holdja van közelebb?
Hány kilométerre van a Marstól a Phobosz nevű holdja?
Mennyi idő alatt tesz meg egy kört a Mars körül a Deimosz?
Ki fedezte fel a Mars holdjait?
Melyik évben fedezték fel a Mars holdjait?
Honnan kapták a nevüket a Mars holdjai?
qgen: title: Naprendszer context: A Mars jelenleg a Hold után a második legszélesebb körben vizsgált égitest, a legtöbb bolygószonda ezt a bolygót látogatta meg. A Marsz–3 sikeres leszállása után a Viking-program keretében két szonda szállt le széles körű vizsgálatokra, elsősorban az élet keresésére. A szondapáros eredményei ellentmondásosak voltak, sem megerősíteni, sem cáfolni nem tudták az élet jelenlétét. Később a NASA taktikát váltott: az élet közvetlen keresése helyett inkább az élet feltételeinek meglétét, vagy nem létét kezdte kutatni. Ennek keretében több sikertelen küldetést követően a Mars Pathfinder szállt le sikeresen a felszínre egy sor új – főként űrhajózási – technikát kipróbálni, ezt követte a Spirit és az Opportunity, amely meg is találta az egykori víz (az élet fő feltételének tartott anyag) nyomait, legvégül a Phoenix magát a vizet is kimutatta. A bolygó körüli pályán szintén több sikeres szonda is keringett, globális vizsgálatokat végezve és kiegészítve a leszállóegységek lokális adatait. A Mars Global Surveyor, a Mars Express, a Mars Odyssey egyesével is terabyte-nyi adattal szolgálta a kutatókat.

Kérdések:
Melyik bolygón járt a legtöbb bolygószonda eddig?
Van élet a Marson?
Milyen űrszondák kutatták eddig az élet feltételeit a Mars felszínén?
Van víz a Marson?
Miért fontos felfedezés, hogy a Marson van víz?
Melyik űrszonda mutatta ki, hogy van víz a Marson?
Mikor derült ki, hogy a Marson van víz?
Milyen űrszondák keringtek eddig a Mars körül?
Hány űrszonda keringett eddig a Mars körül?
qgen: title: Naprendszer context: A Szaturnusz a Naptól számított hatodik bolygó, a Jupiterhez hasonló óriásbolygó, a második legnagyobb a bolygók között, besorolása szerint a Jupiterrel, az Uránusszal és a Neptunusszal együtt óriásbolygó. Tömegét tekintve sokkal kisebb, mint a Jupiter – 95 földtömegű, a legnagyobb bolygó 317 földtömegével szemben –, ám térfogata csak 20%-kal kisebb, ebből eredően sokkal kisebb sűrűségű is, az egyetlen bolygó, amelynek átlagsűrűsége kisebb, mint a víz. Nevét a római Saturnus istenségről kapta, a görög Kronosz isten – Zeusz főisten apja – megfelelőjéről. Felépítését tekintve kissé különbözik a nagyobb testvérétől, bár ugyanúgy a hidrogén és a hélium a fő alkotóeleme, a hidrogén sokkal nagyobb részarányt képvisel. A Szaturnusz esetében is feltételezhető egy szilárd sziklás, vagy vízjeges mag létezése. A légkör ennél a bolygónál is tartalmaz metánt, ammóniát valamint etánt.

Kérdések:
A Szaturnusz óriásbolygó?
Hány óriásbolygó van a Naprendszerben?
Melyik a legnagyobb bolygó a Naprendszerben?
A Szaturnusz vagy a Jupiter nagyobb?
A Szaturnusz hányszor nehezebb, mint a Föld?
Honnan kapta a nevét a Szaturnusz?
A római Saturnus istennek ki a megfelelője a görög mitológiában?
Ki volt Zeusz főisten apja a görög mitológiában?
A Szaturnusz bolygónak mik a fő alkotóelemei?
Miben különbözik egymástól a Szaturnusz és a Jupiter felépítése?
Milyen anyagok vannak a Szaturnusz légkörében?
Van szilárd magja a Szaturnusznak?
qgen: title: Naprendszer context: A Szaturnusz átlagos távolsága a Naptól eléri az 1,4 milliárd kilométert – 9 CsE-et –, ezzel a bolygó 29 és fél év alatt tesz meg egy kört a Nap körül. A pálya napközel és naptávolpontja között 155 millió kilométer a különbség, azaz a bolygó a Föld pályájának méretével szinte megegyező pályaexcentricitást produkál. A saját tengely körüli forgása is hasonló a Jupiteréhez, 10 óra 32 és 10 óra 47 perc között tesz meg egy tengely körüli fordulatot, előbbit a légkör egyenlítői zónája, utóbbit sarki régiók. A kisebb sűrűség és a gyorsabb forgás miatt a Szaturnusz a Jupiternél is lapultabb, a sarki átmérője az egyenlítőinél 10%-kal kisebb.

Kérdések:
Mennyi a Szaturnusz Naptól való átlagos távolsága?
A Szaturnusz mennyi idő alatt tesz megy egy kört a Nap körül?
Mennyi a különbség a Szaturnusz pályájának napközel- és naptávolpontja között?
A Szaturnusz mennyi idő alatt fordul meg a saját tengelye körül?
Milyen alakja van a Szaturnusznak?
Miért van lapított gömb alakja a Szaturnusznak?
qgen: title: Naprendszer context: A Szaturnusz legegyedibb jellegzetessége a hatalmas, látványos gyűrűrendszere. A bolygó egyenlítői síkjában, a felszíntől számított 6630 és 120 700 kilométer között egy mindössze 20 méteres átlagvastagságú, főként vízjégből álló, apró rögök alkotta, hét fő – azon belül viszont több ezer egyedi – gyűrűt formázó gyűrűrendszer kering. A keletkezésére két különböző elmélet létezik, napjainkig még nem dőlt el egyik javára sem a vita: a gyűrűk vagy egy olyan holdból származnak, amely túl közel került az anyabolygóhoz és az árapályerők darabokra törték, vagy még a bolygó keletkezéskori idejéből származó törmelékdarabok pályára rendeződéséből származik. A Voyager–1 furcsa képződményeket fedezett fel a gyűrűkön, az ún. küllőket. A küllők a gyűrűk felett mozgó sötétebb, sugárirányú anyagsávok, amelyek létezését később a Galileo szonda is megerősítette, és amelyek a mágneses erővonalak mentén összegyűlő, lebegő porból jönnek létre.

Kérdések:
Mi teszi különlegessé a Szaturnuszt a Naprendszerben?
Hány fő gyűrűje van a Szaturnusznak?
Mekkorák a Szaturnusz gyűrűi?
A Szaturnusz gyűrűi hogyan jöttek létre?
Melyik űrszonda fedezte fel a Szaturnusz gyűrűit?
Mikor fedezte fel a Voyager-1 a Szaturnusz küllőit?
A Szaturnusz küllői hogyan keletkeztek?
A Szaturnusz gyűrűinek mekkora az átlag vastagsága?
Miből vannak a Szaturnusz gyűrűi?
qgen: title: Naprendszer context: Az óriásbolygó a nagyobb testvéréhez hasonlóan nagyszámú égitestből álló holdrendszert keringet. Jelenleg 61 ismert holdja van, köztük azonban csak egyetlen nagyobb található, a Titán. Ez a hold egyedülálló a Naprendszerben: a holdak közül ennek van egyedül légköre. A Titán mellett még további hat nagyobb hold kering a Szaturnusz körül, a Mimas, az Enceladus, a Tethys, a Dione, a Rhea és a Iapetus, ezek a holdak azonban korántsem akkorák, mint a Titán, vagy a Jupiter nagyobb holdjai, mindössze 400 és 1530 kilométer közöttiek, azaz a Föld holdjának 11–45%-a közöttiek. A Titán légköre feltételezések szerint hasonlít a Föld ősi légköréhez, felszínén pedig metántavak találhatóak. A holdak felfedezése, azonosítása nehéz a Szaturnusz bolygó esetében, mivel nehéz eldönteni, hogy mi számít önálló holdnak és mi számít a gyűrűrendszer részének.

Kérdések:
Van holdja a Szaturnusznak?
Hány ismert holdja van a Szaturnusznak?
Melyik a Szaturnusz legnagyobb holdja?
Mi a különlegessége a Szaturnusz Titán nevű holdjának?
A Szaturnusz körül hány nagyobb méretű hold kering?
Hogy hívják a Szaturnusz hét legnagyobb holdját?
Miben hasonlít a Titán légköre a Föld ősi légköréhez?
A Szaturnusz holdjainak beazonosításakor mi a fő nehézség a csillagászok számára?
qgen: title: Naprendszer context: A törpebolygó a csillagászati terminológia legfrissebb kifejezése, az égitestek osztályozási rendszerének legújabb tagja. Törpebolygónak osztályozza a csillagászat azt az égitestet, amely az új bolygódefiníció egyik feltételét – a Nap körüli pályájának tisztára söprését – nem teljesíti. Ha a feltételek teljesítésének irányából vizsgáljuk, akkor pedig azok az égitestek számítanak törpebolygónak, amelyek a Nap körül keringenek és elég nagyok hozzá, hogy a saját gravitációjuk gömbformára alakítsa őket. Nem tévesztendők össze a kisbolygókkal, vagy más néven aszteroidákkal. Jelenleg öt, a feltételeket bizonyítottan teljesítő törpebolygót tartunk nyilván:
Pluto,
Haumea,
Makemake (136472 vagy 2005 FY9)
Ceres
ErisA törpebolygók két helyen fordulnak elő a Naprendszerben, a fő aszteroida övben és a Kuiper-övben. A jelenlegi öt ismert és a feltételeket bizonyítottan teljesítő objektum mellett további legalább 40 objektum esélyes, hogy elnyerje a törpebolygó státuszt a későbbiekben a konkrét megfigyelési adatok alapján, de ez a szám tovább nőhet a megfigyelési technikák fejlődése nyomán.
Az alábbi táblázat összehasonlítja a legfontosabb jellemzőket

Kérdések:
Mi az a törpebolygó?
Mi a különbség a törpebolygók és a kisbolygók között?
2021-ben hány törpebolygót tartottak nyilván?
Hol fordulnak elő törpebolygók a Naprendszerben?
Hány törpebolygó kering a Naprendszerben?
qgen: title: Naprendszer context: Több nyelvben a hét napjai a Naprendszerben található égitestekről kapták nevüket (például újlatin nyelvek, germán nyelvek):
hétfő: Hold (francia lundi, olasz lunedì, spanyol lunes, valamint angol Monday, német Montag, román luni, vö. Luna/Moon ’hold’)
kedd: Mars (fr. mardi, ol. martedì, sp. martes, rom. marți) Mars = a harc istene
szerda: Merkúr (fr. mercredi, ol. mercoledì, sp. miércoles, rom. miercuri) Mercurius = az istenek hírnöke (Hermész)
csütörtök: Jupiter (fr. jeudi, ol. giovedì, sp. jueves, rom. joi) Iuppiter = az istenek ura
péntek: Vénusz (fr. vendredi, ol. venerdì, sp. viernes, rom. vineri) Venus = a szerelem istennője
szombat: Szaturnusz angol Saturday, holland zaterdag) Saturnus = a földművelés és aratás istene

Kérdések:
Milyen nyelvekben kapták a hét napjai égitestekről a nevüket?
Melyik nyelvekben kapta a hétfő a Holdról a nevét?
Melyik nyelvekben kapta a kedd a Mars nevét?
Melyik istenről kapta a nevét a Merkúr bolygó?
Minek az istennője Vénusz?
qgen: title: Naprendszer context: vasárnap: Nap (angol Sunday, német Sonntag, svéd Söndag, vö. Sun/Sonne ’nap’ ) Sol = az egyik Napisten a későkorbanMegjegyzendő azonban, hogy ezeket az égitesteket az ókorban a babilóniaiak is istenségeik után nevezték el. Az eszmét átvéve mind az égitestek, mind a napok nevét a görögök saját istenségeik nevével helyettesítették, majd az északi, normann, illetve gót eredetű nyelvekben az északi pogány istenségek neveivel helyettesítve a napok nevei ismét megváltoztak. Kedd például Týr vagy Tiusto, a gótok harcistene, szerda Odin, más nevén Wodan vagy Wotan, az istenek feje, csütörtök Thor vagy Donar, a mennydörgés és termékenység istene, péntek pedig Freyja, a szerelem istennője nevét kapta. Fontos azonban megjegyezni, hogy ez nem nyugat-eurázsiai hagyomány, hanem a japán szigetektől a brit és ír szigetekig terjedő közös eurázsiai örökség. Egy japán kisdiák tanrendjében pontosan ez a sorrend jelenik meg az év napjaira, és a hét napjai a kínaiak számára is ezt az égitestsorrendet tartalmazzák.

Kérdések:
Milyen isten volt Tiusto?
Thor a mennydörgés istene volt?
Az északi pogány mitológiában hogy hívják a szerelem istennőjét?
Mi az oka, hogy a hét napjai sok nyelvben égitestekről vannak elnevezve?
qgen: title: Nemez context: Bizonyított tény, hogy a nemezkészítés … ősibb mesterség és művészet, mint a fonás vagy a szövés. (Berthold Laufer amerikai néprajzkutató)A nemez ősi eredetű textilanyag, amit hagyományosan birkagyapjúból gyúrnak vizes közegben. A nemezkészítők megkülönböztetik a kézzel előállított nemezt a gyári, műszaki nemeztől, bár készítésük alapja azonos. A nemezt a textiliparban és gyakran a köznyelvben is filcnek nevezik; szűkebb értelemben csak a műszaki nemez a „filc”, megkülönböztetve azt a hagyományosan, kézzel készített anyagtól. Más nyelvekben nem tesznek különbséget a kétféle nemez között, és mindkettőt ugyanazzal a szóval jelölik (például németül Filz, angolul felt).

Kérdések:
Fonják-e a nemezt?
Hogy nevezzük a gyárban készülő nemezt?
Milyen névvel illetik még a nemezt?
Hogy mondják angolul a nemezt?
Hogy mondják németül a műszaki nemezt?
Mikor kezdtek az emberek nemezt készíteni?
Milyen anyagból készül a nemez?
Milyen anyagból készülhet még nemez a birkagyapjún kívül?
A műszaki nemez is gyúrással készül?
Mi volt előbb, a nemezkészítés vagy a szövés?
qgen: title: Nemez context: A nemez készítésének alapja egyes állatfajok szőrének hajlama a nemezelődésre avagy filcesedésre. (A magyar kutyafajták közül például közismerten ilyen a puli és a komondor.) Ezt a jelenséget használják fel a gyapjú vagy szőr speciális textillé alakításához. A szőrszál külsején cserépszerűen elhelyezkedő, lapos sejtek (kutikula) találhatók. Erős nagyítás alatt ez a réteg egy fenyőtoboz pikkelyes felületéhez hasonlít. Lúgos vagy savas kémhatású meleg víz hatására a pikkelyek felnyílnak, és a nyomkodás (kallózás) hatására összeakaszkodnak más pikkelyekkel . Az elkészült nemezben alapos öblítés és szárítás után visszatérnek eredeti állapotukba, és erősen összekapaszkodva szinte eltéphetetlenné teszik a textilt. Ehhez a folyamathoz természetesen sok víz és a lúgos kémhatás eléréséhez lehetőleg házilag főzött, természetes anyagokat tartalmazó szappan kell.

Kérdések:
Mely magyar kutyafajták szőre hajlamos filcesedni?
Csak gyapjóból lehet nemezt készíteni?
Mik a kutikulák?
Hogyan válnak láthatóvá a kutikulák?
Mi szükséges ahhoz, hogy a szőrszál pikkelyei felnyíljanak?
Milyen tevékenység a kallózás?
Mivel történik a kallózás?
Mi kell ahhoz, hogy a szőrszálak pikkelyei visszatérjenek eredeti állapotukba a nemezelés után?
Mivel öblítik ki a nemezt?
Szakadós anyag a nemez?
Miért jobb a házilag főzött szappan a nemezkészítéshez?
Mi szükséges a nemezkészítéshez az alapanyagon kívül?
Miért van szükség szappanra a nemezeléshez?
Mennyi idő alatt szárad ki a nemez?
Hány állatfaj szőre hajlamos a nemezelődésre?
qgen: title: Nemez context: Bár nagyon sokféle állati szőrből, sőt még az emberi hajból is készíthető nemez (a rasztafrizura készítésének alapja az emberi haj nemezelődése), a hagyományos kézműves eljárások szinte csak a birkagyapjút használják. A finomabb anyagú nemeztárgyak a merinó juh gyapjából készülnek. A cigája gyapja is megfelelő, de barna színe behatárolja felhasználását. A rackajuh hosszú szőre csak más juhfajták szőrével keverve használható, és az így készült nemez felülete nagyon durva.
A nemeznek fontos szerepe van a ruházkodásban, többek között a kalap jellegzetes alapanyagaként. Emellett az iparban, a mezőgazdaságban és gyógyászatban is felhasználják. Sokrétű alkalmazásában szerepet játszik vízálló, hőálló és hőszigetelő tulajdonsága. Lángállósága miatt a tűzoltók és kohászok védőruháit, valamint gyakran a színházak függönyeit is ebből az anyagból készítik. Nemezből készülnek népművészeti, kézműipari termékek és műalkotások is.

Kérdések:
Hogy hívják, amikor az emberi haj nemezelődik?
Milyen a rackajuh szőrének felhasználásával készülő nemez?
Fel lehet-e használni nemezkészítésre a rackajuhok szőrét?
A cigája egy juhfajta?
Milyen színű a cigája gyapja?
Főként milyen anyagból készülnek a kézműves nemeztárgyak?
Mi készül merinói juh gyapjából?
Milyen tulajdonságai vannak a nemeznek?
Miért használnak nemezt a tűzoltók védőruháihoz?
A tűzoltók mely ruhadarabja készül nemezből?
Hogyan használják a nemezt a gyógyászatban?
Milyen mezőgazdasági felhasználása van a nemeznek?
qgen: title: Nemez context: A legkorábbról eredő régészeti lelet, amely a nemez létére, használatára utal, Kr. e. 6500-ból való és Törökországban találták. A szibériai halomsírokban számos Kr. e. 600 körül készült nemeztárgyat és szőnyeget leltek, olykor a sírok falát is nemezzel borították. Ezek a leletek is bizonyítják, hogy használata milyen nagy múltra tekint vissza. Kutatók szerint abban az időben keletkezett, amikor az emberiség az állatbőrt, az állatszőrt ruhák készítésére kezdte használni. De földrajzilag erősen behatárolt területen jellemző elterjedése: Európában és Közép-Ázsiában. Legkeletibb határa a kínai nagy fal, legnyugatibb pedig a Kárpát-medence. Északon a svédek is foglalkoztak nemezkészítéssel. Erről tanúskodik Hedebyben, az egyik viking kori temetőben talált nemezből készült álarc. Délen a görögöknél és a rómaiaknál találunk forrásokat nemeztárgyak használatára.

Kérdések:
Mikori a legkorábbi, nemezzel kapcsolatos régészeti lelet?
Honnan származik a legkorábbi, nemezzel kapcsolatos régészeti lelet?
Miért fedték be nemezzel a szibériai halomsírok falát?
Mely területen terjedt el a nemez használata?
Készítettek-e nemezt a Kárpát-medencében?
Miből készítettek a svédek nemezt?
Milyen lelet bizonyítja, hogy a svédek is készítettek nemezt?
Milyen nemeztárgyakat készítettek a görögök?
Mikor készülhetett a szibériai halomsírokban talált nemezszőnyeg?
qgen: title: Nemez context: A nemez első írásos említése a kínai évkönyvekben lelhető fel a Kr. e. 4-3. században. A kínaiak alapvetően növényi eredetű textileket használtak, s bár később, Kr. u. 3. században meghonosodott náluk a nemezkészítés, nem tett szert nagy jelentőségre, ellentétben a velük háborúskodó ázsiai hun törzsekkel. A kínai szerzők a nomád népek lakta területeket mint „Nemezország” emlegették, ez is jelzi elterjedtségét és fontosságát. De szomszédaik közül nem csak az északiak, hanem a tibetiek is ismerték a nemezt. Ők páncélként is viselték, s az előkelőek hatalmas nemezsátrakban laktak. A férfiak által viselt csúcsos fejfedő a mai napig nemezből készül, mint ahogy a nők csizmája is. A tibetiektől tanulták el a burmaiak a nemezkészítést, ez az anyag tökéletesen megfelelt vallási előírásaiknak, hiszen a buddhista tanoknak megfelelően a gyapjúért nem kellett kioltani egy élőlény életét sem.

Kérdések:
Hogyan használták a tibetiek a nemezt?
Hogy került Burmába a nemezkészítés tudománya?
Miért volt megfelelő anyag a nemez a burmaiak számára?
Milyen vallás jellemző a burmaiaknál?
Hol van először írásos nyoma a nemez használatának?
A növényi eredetű textilek is nemezek?
Miért nem kapott nagyobb jelentőséget a nemez használata Kínában?
Honnan származik a "Nemezország" kifejezés?
Mit illettek a "Nemezország" kifejezéssel a kínaiak?
Mely népeknél volt nagy jelentősége a nemez használatának?
Hol használtak az ázsiai hun törzsek nemezt?
Miből készítettek nemezt a hun törzsek?
Hogy hívják a tibetiek csúcsos fejfedőjét?
qgen: title: Nemez context: Indiában is ismert volt ez a textil. Nagy Sándor hadvezére, Nearchus beszámol az indiai nemezkészítésről. A görögök közül elsőként Homérosz az Iliaszban Odüsszeusz nemezzel bélelt sisakjáról ír. Hérodotosz Kr. e. 440 körül a szkíták nemezsátairól tesz említést, akik ezeket a sátrakat mint ókori szaunákat is használták. Ugyancsak ő ír a perzsa harcosok fejfedőiről. Rajta kívül számos ókori szerző ír a nemezről, többek között Platón a Lakomában, Hésziodosz a Munkák és napokban említ belőle készült használati tárgyakat. Valószínűleg görög közvetítéssel ismerték meg a rómaiak: náluk a felszabadított rabszolgák egyik jelképe a nemezsapka volt. A görög és a római katonáknál a páncélt helyettesítette, Plinius leírása szerint ha ecetben áztatják, a vasnak és a tűznek is ellenáll.

Kérdések:
Mikor élt Nagy Sándor?
Ki volt Nearchus?
Hogyan szerepel a nemez az Iliászban?
Ki írta az Iliászt?
Milyen funkciót töltöttek be a szkíták nemezsátrai?
Hogyan ismerkedtek meg a nemezzel a rómaiak?
Hol szolgált jelképként a nemezsapka?
Mit jelképezett a nemezsapka a rómaiaknál?
Miért éppen a nemezsapka jelképezte a rabszolgák felszabadítását a rómaiaknál?
Mire használták a görög katonák a nemezt?
Mi tette még ellenállóbbá a görög és római katonák nemezpáncélját?
Honnan tudjuk, hogy Indiában is ismerték a nemezt?
Kitől kaptak nemezsapkát a felszabadított rabszolgák?
Milyen nemezből készült használati tárgyakat említ Hésziodosz?
Hogyan jelenik meg a nemez a Lakoma című műben?
qgen: title: Nemez context: Belső-Ázsiában nem tartanak számottevő mennyiségű merinó juhot, nem felel meg teljesen a környezeti igényeknek. Az ott élő juhfajták, mint a zsírfarkú juh, több húst adnak, de durvább gyapjút, mint a merinó. Legtöbbször a jó minőségű őszi nyírású gyapjút használták, tartósabb és finomabb munkákat lehetett belőle létrehozni. A legtöbb helyen a nemez kalákában készült, egy szőnyeg elkészítéséhez legalább 3-4 fő munkájára volt szükség. Ha valakit nem hívtak meg, az felért egy sértéssel. Egy egész nap állt az asszonyok rendelkezésére, hiszen ez a munka igen időigényes volt. Előzőleg a háziasszony a gyapjút megtisztította a szennyeződésektől és szétválogatta szín és minőség szerint, majd a nap kezdetén közösen fellazították. Ezt végezhették tépéssel, de a kazakok és a baskírok botokkal verték a gyapjút, ám vannak népek, akik ehhez a folyamathoz íjat használtak, ekkor a húr pengése lazította a szálakat. A türkmének a kimosott gyapjút egy speciális fésűn kifésülték.

Kérdések:
Miből készítették a nemezt Belső-Ázsiában?
Milyen juh él Belső-Ázsiában?
Miért részesítették előnyben az őszi nyírású gyapjút a nemezkészítésnél?
Mit jelent, ha valami kalákában készül?
Miért verték a baskírok botokkal a gyapjút?
Hogyan lazítják a népek a gyapjút?
Miért kell lazítani a gyapjút a nemezkészítéshez?
Kik használtak íjat a gyapjú lazításához?
Mi történt, ha valakit nem hívtak meg a közös nemezkészítésre?
Hányan dolgoztak egy nemezszőnyeg elkészítésén?
Hogyan válogatták szét a gyapjút a nemezkészítéshez?
Milyen színű gyapjúk léteznek?
qgen: title: Nemez context: A következő lépés a gyapjú egyenletes szétterítése volt. Egy gyékényszőnyegre, néha vászonra, rétegekben leterítették, vigyázva arra, hogy a leendő szőnyeg színoldalára a legjobb minőségű anyag kerüljön. A kirgizek egy csoportjánál ehhez a művelethez egy ötágú villát használtak, „elvetették a gyapjút”. A gyapjúszőnyeget ezt követően belocsolták forró vízzel, majd a gyékénnyel együtt összegöngyölték és szorosan összekötözték. Következett a mángorlás: ezt a göngyöleget lábbal hengergették a földön a sátorban vagy kint a szabadban. A kazakoknál szokás volt a görgetés során átsétálni a szomszédos nagycsalád lakóhelyéig, amely kb. egy órányi járásra volt. Ott megvendégelték őket, majd visszasétáltak, a hengert természetesen végig görgették. Előfordult, hogy lóval vontatták, ekkor a gyapjúréteget a gyékénnyel egy fatengelyre tekerték fel.

Kérdések:
Mit tettek a leendő szőnyeg színoldalára?
Hová került a legjobb minőségű gyapjú a nemezszőnyeg készítésekor?
Mivel terítették a gyapjút a kirgizek?
Mit csináltak, amikor "elvetették a gyapjút"?
Mire terítették a gyapjút a nemez készítésekor?
Miért locsolták forró vízzel a gyapjúszőnyeget?
Hogyan mángorolták a gyapjúszőnyeget?
Mivel vendégelték meg a kazak szőnyegkészítőket?
Mi volt a hagyomány a kazakoknál a szőnyegkészítéssel kapcsolatban?
Mi volt a célja a gyapjúszőnyeg mángorlásának?